**Шарипбаева Миргуль Сейткалымовна**

*Алматы облысы,Талдықорған қаласы*

*«Bambini» балабақшасы*

**Эссе**

**«Заманауи тәрбиеші қандай болу керек»?**

 Жаңа заман тәрбиешісі – үнемі ізденіс үстінде өз білімін жетілдіріп отыратын, жаңа әдіс жолдарын пайдалануға құштар және жақсы жетілген педагогикалық тәжірибені өз ісіне еңгізе білетін сауатты, бағдарламаны және әдістемелік шараларды анықтай  алатын шебер маманды айтамыз.

 Сонымен қатар заманауи тәрбиеші балаларды сүйеді, балаға балабақшада психологиялық қамқорлық жасайды. Баланың ойнауына , еңбек және білім алуына жағдай туғызады. Баланың дамып жетілуіне ат салысады.

Тәрбиеші- бала және оның ата-анасымен тіл табыса білетін, қиын ситуациядан шыға білетін жақсы психолог болуы керек.

 Атақты ұлы педагог Амонашвили «Тәрбиеші бұл- өзге адамның дамып жетілуін өз жауапкершілігіне алатын кәсіби адам» деп атап өткен. Біз ата-аналармен бірге балаларды тәрбиелей отыра еліміздің болашағын құрамыз.

Заманауи тәрбиеші ХХI ғасыр-білім ғасыры. Оқып,білім алу жас ұрпақтың бірден-бір міндеті.Балабақша табалдырығын аттаған бүлдіршіннің санасы таза ақ парақ секілді. Не берсеңіз,соны қабылдайды. Не айтсаңыз,сол әрекетті бұлжытпай орындайды.

Балалардың ой-өрісін дамытуға, олардың қиялына қанат бітіріп, тіл байлықтарының молаюына тәрбиешілердің сіңірер еңбегі орасан зор.

Тәрбиеші-балаға бағыт-бағдар, тәлім- тәрбие беретін отбасынан кейінгі екінші анасы. Тәрбиеші болу- айтуға ғана оңай шаруа болғанымен, бұл мамандықтың қоғам үшін қаншалықты маңызы барлығын сол кәсіпті таңдағандар, осы жолда еңбек етіп, тер төгіп  жүрген жандар ғана түсінеді. Бір мезетте  алдындағы жиырма –жиырма бес балаға қарау, көңіл бөлу, олармен тілдесу тек сырт көзге ғана оңай жұмыс.Топтағы әрбір бала бір ашылмаған сыр,құпия. Әр баланың мінезі әр түрлі. Бір бала жылдам болса, екінші бала  баяу , ал үшінші  бала болса өзімен-өзі отырғанды жаны сүйетін болып келеді.

Абай атамыз айтқандай «Жас  бала анасынан туғанда екі мінезбен туады, біріншісі- «ішсем, жесем, ұйықтасам, ойнасам» болса, ал екіншісі, «білсем, көрсем, қарасам, ұстасам ол немене? Ол кім екен?» деген қызығушылықтан тұрады. Сондықтан мұның бәрін білгісі келген балаға бағыт-бағдар беру, көмек  көрсету, тексеру, нұсқау тәрбиешінің тікелей міндеті болып саналады.Балаларға суық, ызалы, ашуланшақ тәрбиешілерге қарағанда, әзілді түсінетін, жайма-шуақ, шыншыл,өмірге шаттана қарайтын тәрбиешілер ұнайды.Тәрбиешінің жұмысқа шат көңілмен, ширақ қарауы балаларды сергітіп, жұмысқа жұмылдыра түседі. Енді, тәрбиеші маманымен дәрігерді салыстырып көрелік. Дәрігер баланы тексеріп алмай, диагноз қойып қателесуіне құқығы бар ма? Жоқ,құқығы жоқ. Сол сияқты тәрбиеші маман да баланы алдын ала зерттеп алмай оған тәрбиелеу мен дамыту әдістерін қолдана алмайды. Бастысы әр баланы зерттеп, зерделеп алып, мінез-құлықтарындағы ерекшеліктеріне сай тәрбиелеу.

Ал,енді «Заманға сай тәрбиеші қандай болу керек?» Заманауи тәрбиешінің алдында тұрған басты міндет- балабақшадағы барлық балаларға бірдей көзқараспен қарап, заманға сай білікті ұрпақ тәрбиелеу. Не меңгеру қажет? Заман талабына сай жаңа технологияларды меңгеріп, білімін жетілдіріп отырады. Адамгершілік қасиетті бүлдіршін бойына сіңіру-ол біздің басты міндетіміз.

Қорыта келгенде, Қазақстан Республикасының егеменді ел болуы жас ұрпақтың жан-жақты дамуын, дүниежүзілік алдыңғы қатардағы ақыл-ой мен тәжірибені өскелен өмір талабына жеткізуін,халқымыздың көп жылдар бойы тұншығып келген тілін, мәдениетін, тәлім-тәрбиесін жаңартуды талап етеді.

«Заманға сай тәрбиеші-ол өзіне артылған ауыр жүктің салмағын сезінген тәрбиеші, өз ісіне ерекше жауапкершілікпен қарайтын тұлға. «Заманға сай тәрбиеші » деген ұғымның тобықтай түйіні- өз кәсібінің майталманы, қазіргі ұрпаққа қажетті тәлім-тәрбие беретін , заманға сай технологияларды меңгерген, салиқалы ұрпақ тәрбиелейтін ,терең білім мен адамгершілік қасиеттерін жас ұрпақтың бойына сіңірген-тұлға.

Республикалық «Мәртебелі маман» атты балабақша тәрбиешілеріне арналған байқауы

|  |  |  |  |  |
| --- | --- | --- | --- | --- |
| № | Аты-жөні | Мекен-жайы, телефоны | Балабақшасы | Эл. почта |
|  | Молдагулова Шолпан Ихсановна | Қостанай қаласы,87014618499 | «Қостанай қаласының мектеп балабақша гимназия» мекемесі | sholpan\_tolepova1969@mail.ru |